Protoclavigerini

Protoclavigerini er en utdødd gruppe av små, rødlige eller brunlige biller, som trolig var knyttet til maur. Den levde i eocen-tiden.

Utseende 
Arten var liten (ca. 1,5 millimeter), avlang og mørkt brunlig på farge. Et interessant trekk er at bakkroppen hadde et par kraftige kroker på hver side, festet til siden av de fremste ryggplatene.

Levevis 
Sannsynligvis er alle medlemmene i gruppen Clavigeritae knyttet til maur (de er myrmekofiler), også denne fossile arten.

Utbredelse 
Slekten er beskrevet fra ett eksemplar i rav fra Gujarat, India. Dette stammer fra tidlig eocen, omtret 52 millioner år før nåtid. Dette er interessant, fordi arten trolig var tett knyttet til maur på samme måte som de nålevende slektningene, og dette tidspunktet er nokså tidlig i maurenes utviklingshistorie.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Clavigeritae
 Gruppen Protoclavigerini Parker & Grimaldi, 2014 
 Slekten Protoclaviger Parker & Grimaldi, 2014
 Protoclaviger trichodens Parker & Grimaldi, 2014

Referanser

Eksterne lenker 
 

Køllebiller
Biller formelt beskrevet i 2014
Fossile insekter
Dyr formelt beskrevet av Joseph Parker
Dyr formelt beskrevet av David A. Grimaldi